DISSERTATIO  MEDICA 

INAUGURALIS 


QUIBUSDAM  FEBRIS  EPIDEMICLE 
VARIETATIBUS, 


QUAE  ANNIS  1817-18-19  EBLANiE  GRASSATA  EST. 


AUCTORE  JOANNE  CRAWFORD. 


Occasionibus  plurimis  febris  epidemicae,  quae 
Eblanae  annis  1817,  18,  19,  saevit,  mihi  officio  scri- 
niarii  clinici  apud  Nosocomia  Domus  Industriae 
fungenti  praebitis,  de  hac  pro  argumento  disserta¬ 
tionis  meae  inauguralis  disserere  vellem.  Rebus 
studio  hujus  epidemici  magnopere  faventibus,  de 
his  pauca  proferam. 

Tempore  quo  febris  Eblanae  adoriri  coepit,  (ni¬ 
mirum,  mense  Septembris  1817,)  Nosocomium 
Hardwicke,  solum,  aegros  nonaginta  recipiendi  ca- 


a 


2 


DE  FEBRIS  EPIDEMICiE 


pax,  apud  Domum  Industriae,  consilio  laborantes 
febri  accipiendi,  tributum  fuit ;  et  simul  cum  No¬ 
socomio  in  vico  de  Cork  sito,  ad  affectos  illa  febre, 
quae  inter  plebem  Eblanae  semper  grassatur,  recipi¬ 
endos  hactenus  fuit  accommodatum.  Sed  pluri¬ 
bus  ut  haec  sibi  pateant  celeriter  petentibus,  men¬ 
se  Septembris,  Nosocomium  Chronicum  Whitworth 
(nonaginta  lectos  complectens)  febre  laborantibus 
dicatum  fuit.  Hoc  tamen  non  satis  capace  re¬ 
perto,  Penitentiarum  Generale  Richmond  dictum, 
ad  convictos  criminum  recipiendum  nuper  condi¬ 
tum,  ab  illis  qui  rebus  publicis  praefuerunt,  causa 
hujus  morbi  contagiosi  instructum  fuit.  Haec  ae¬ 
des  sexcentis  aegris  accommodata,  aegrotis  paula- 
tim  conferta  fuit ;  et  pro  Nosocomio  Febrili  usque 
ad  epidemicum,  mense  Martii  1819,  cedentem, 
occupata  fuit.  Per  spatium,  igitur,  duodecim 
mensium,  fere  aegri  sexcenti  in  Nosocomia  hujus 
Institutionis ,  febre  laborantes,  quotidie  adfuerunt ; 
facultate  observandi  summa  sic  praebita. 

Ut  tales  occasiones,  quales  nunquam  forent,  mi¬ 
hi  prodessent,  annotationes  singulorum  affectuum 
exaravi  ;  mitibus  leniter  tractatis,  et  attentione 
summa  illis,  qui  ob  saevitiam,  vel  naturam  com¬ 
plexam,  magis  interesse  viderentur,  adhibita.  His- 

toriam  igitur  octingentorum  vel  nongentorum  ex¬ 
emplorum  febris  sic  collegi. 

Febri  continuae  operam  dantibus  consilium  sit 
vel  varietates  sese  per  annum  offerentes,  et  singu¬ 
lis  temporibus  peculiares  visas,  investigare,  histo¬ 
riam  ejus  sic  tradentibus ;  vel  aliter  mutationes 
quas  febris  ob  actionem  omnium  causarum,  et  prae¬ 
cipue  astatis,  constitutionis,  habitus,  conditionis 
prioris  morbidae  subit,  observare,  easque  pro  signis 
similitudinis,  quantum  ad  pathologiam  spectat,  or¬ 
dinare. 

Origine  et  progressu  epidemicae  in  quibusdam 
opusculis  *  plene  et  acriter  traditis,  modum  poste¬ 
riorem  rem  tractandi  auscultavi.  Materias  nume¬ 
rosas  quas  collegi,  in  formam  tabulae  primum  or¬ 
dinavi,  conspectum  exhibentis  quarundam  rerum 
insignium  huic  febri  pertinentium  ;  ut  rationis 
relativae  qua  viscera  diversa  laborarunt,  frequentiae 
recidivarum,  variationum  febris  in  tempestatibus 
diversis,  rationis  interituum,  modi  criseos,  signo¬ 
rum  cadaveribus  inspectis  visorum,  rerumque  cae- 
terarum  ;  et  exitum  hujus  investigationis  primum 
tractabo.  Compendium  vel  potius  analysin  talium 
exemplorum  febris,  qualia  ob  modificationes  pro 

•  Vide  lleports  on  this  Epidemic  by  Drs  Cheyne,  Barker, 
Crampton,  Stoker  and  0’Brien. 

constitutione,  morbo  organico  priori  et  caeteris, 
quae  curationem  difficiliorem,  vel  eventum  du¬ 
bium  reddiderunt,  aliquid  momenti  praebuerunt, 
perfeci.  Secundo  igitur  quasdam  ex  his  insigni¬ 
oribus  febris  varietatibus  describam. 

Primo. 

In  exemplis  octingentis  et  sexaginta  febris,  vis¬ 
cera  diversa  corporis,  ratione  sequente  affecta  fue¬ 
runt. 

Cerebrum  praecipue,  in  tribus  fere  ex  quatuor 
aegrotis,  ut  ex  cephalalgia,  vertigine,  delirio,  stu¬ 
pore,  &c.  patuit,  laborare  visum  est. 

Viscera  thoracis  in  uno  ex  tribus,  ut  variis  gra¬ 
dibus,  tussis,  dyspnoeae,  doloris,  &c. 

Viscera  abdominis  in  tribus  ex  septem  aegris, 
et  in  novem  horum  ex  decem,  regio  epigastrica 
dolorifica,  tensa  vel  tenera  pressu  admoto.  Alii 
affectus  abdominis  dolor  fuerunt,  vel  sensus  acu¬ 
tus  in  hypochondriis,  vel  in  tota  superficie  abdo¬ 
minis,  plenitudo,  tympanites,  diarrhoea,  'dysente¬ 
ria,  &c. 

Dolores  generales  signum  fuerunt  solitissimum 
in  parte  tertia  exemplorum. 

Absentia  doloris  vel  morbi  localis  in  uno  ex  duo¬ 
decim  casibus  febrem  insignivit. 

In  multis  exemplis  plurima  viscera  simul  cor¬ 
repta  fuerunt;  hi  morbi  complexi  viscerum  in 
ratione  sequente  extiterunt :  solitissimus  fuit  affec¬ 
tus  simultaneus  capitis  et  ventriculi ;  in  quinta 
parte  affectuum  observabatur.  Proximus  fuit  capi¬ 
tis  et  thoracis,  et  capitis,  thoracis  et  abdominis, 
his  in  nona  parte  exemplorum  observatis.  Saepe 
tamen  accidit,  unum,  tantum,  organum  morbo  la¬ 
borasse. 

Recidivae  in  uno  ex  duodecim  aegrotis  occurre¬ 
runt  ;  interitus  in  ratione  unius  ad  viginti  et  di¬ 
midium  ;  in  quinque  horum,  aegri  sensus  fuerant 
expertes,  cum  in  Nosocomium  admissi  fuerunt,  et 
circiter  horas  viginti  et  quatuor  postea  mortui 
sunt ;  tres  morbo  chronico  cordis  correpti  fuerunt ; 
his  deductis,  interitus  ratione  unius  in  viginti  et 
quinque  extiterunt. 

Exempla  febris  cum  signis  typhi,  ut  a  Culleno 
traditis,  haud  rara  erant ;  quippe  quae  in  ratione 
unius  ad  undecim  observata  fuerunt,  et  dimidia 
pars  harum  signa  typhi  gravioris  exhibuit. 

In  exemplis  centum  viginti  et  duobus,  ratio 
et  tempus  criseos  et  eruptio  petechiarum  imprimis 
notatae  fuerunt.  Febris  per  crisin  bene  notatam, 
in  septuaginta  et  sex  finita  fuit :  in  reliquis,  febris, 
sine  ullo  conatu  critico  apparente,  paulatim  de- 

siit.  In  septuaginta  et  duobus  ex  his,  crisis  per 
sudorem,  et  in  quatuor  alteris  per  urinam  fuit.  U- 
rinam  tamen  quam  maxime  perpetuo  inspiciendi 
non  fuit  facultas.  Cum  crisis  per  sudorem  facta 
fuit,  febris  per  unam  sudationem  valde  profusam, 
perturbatione  critica  et  rigoribus  praegressis,  vel 
prorsus  se  remisit,  vel  post  sudores  lenes,  per  quas¬ 
dam  noctes  seriatim  adorientes,  paulatim  lenior 
fiebat.  Crisis  quoque  per  expectorationem  libe¬ 
ram,  vel  dejectiones  copiosas,  fluxum  auctum  sa¬ 
livas,  vel  epistaxin  accidit.  Omnia  symptomata 
adeo  gravissima  interdum  praegressa  sunt,  ut  aeger 
moribundus  haberetur.  Dies  critici  fuerunt  quin¬ 
tus,  septimus,  undecimus,  decimus  tertius,  deci¬ 
mus  quintus,  decimus  septimus,  vigesimus,  et  vi¬ 
gesimus  tertius. 

Petechiae  in  triginta  et  quatuor  ex  exemplis  su- 
pradictis,  vel  fere  quarta  parte,  observatae  fuerunt. 
In  viginti  et  uno  petechiae  colore  profunde  rubro, 
in  novem  floridae,  et  in  quatuor  maculae  purpureae 
adfuerunt.  Petechiae  cum  affectibus  acribus  et 
pertinacibus  capitis  frequentissime  conjuncte,  et 
proxime  cum  viribus  magnopere  prostratis  sine 
affectu  locali,  et  cum  affectu  gravi  ventriculi  pro¬ 
dierunt.  Piae  tamen  conspectae  non  semper  peri¬ 
culum  minitarunt.  Petechiae  floridae  in  primo  sta- 

dio  febrium  mitium  saepe  apparuerunt ;  cum  sta¬ 
dio  provecto  febris  visae  sunt,  et  colore  fusco,  plus 
periculi  saepe  denotarunt,  igitur  in  primarias  et  se¬ 
cundarias  divisae  sunt.  Papulae  rubrae  et  effiores- 
centiae  furfuraceae  saepe  in  conspectum  venerunt ; 
et,  febre  finita,  scabies  molestissima  haud  raro 
prodiit. 

Prima  tabularum  sequentium  conspectum  praebet 
rationum  quibus  viscera  per  febrem  laborarunt,  et 
mutationum  quae  per  decursum  anni  evenerunt :  se¬ 
cunda  modus  est  quem  usurpavi  ad  adipiscendum 
conspectum  generalem  omnium  casuum  quas  coi- 
legi. 

Affectus  capitis  per  decursum  anni,  quod  ad 
frequentiam,  quodammodo  variasse  videntur.  Au¬ 
tumno  et  mensibus  Octobris  et  Aprilis  potius  nu¬ 
merosiores  fuerunt. 

Affectus  thoracis  in  primis  et  ultimis  quadran¬ 
tibus  anni  saepissime  adorti  sunt ;  in  ratione  fue¬ 
runt  quinque  ad  tredecim.  In  vere  et  aestate  max¬ 
ime  decreverunt,  in  hac  ratione  tantum,  trium  ad 
viginti  et  duos,  occurrentes. 

Viscera  abdominis  fere  eadem  ratione  in  singu¬ 
lis  tempestatibus  affecta  fuerunt ;  per  aestatem  et 
autumnum  ratio  potius  major  fuit. 

Dolores  generales  per  autumnum  praecipue  sae- 

viebant,  quippe  qui  hoc  tempore,  fere  dimidia 
parte  numerosiores,  quam  ullo  alio,  nimirum  ra¬ 
tione  duorum  ad  quinque,  extiterunt. 

Exempla  febris  sine  aliquo  dolore  vel  affectu  lo¬ 
cali,  longe  frequentissima  aestate,  mensibus  Junii 
et  Augusti,  erant ;  affectus  locales  ratione  duplice 
in  hieme  et  autumno  adoriebantur. 

Febres  frequentissime  cum  typo  typhoideo  in 
autumno  et  hieme,  ratione  observatae  fuerunt  duo¬ 
rum  ad  sexdecim  ;  in  vere  minus,  et  in  aestate  mi¬ 
nime  numerosae. 

Recidivae  per  aestatem  et  autumnum  frequen- 
tissimae  ;  per  hiemem  rariores,  et  per  ver  raris¬ 
simae. 

E  casibus  septingentis  septuaginta  et  septem,  fe¬ 
bris  hedbomada  prima  in  fere  tertia  parte,  desiit ; 
per  decursum  hebdomadae  secundae,  in  dimidia 
parte  ;  et  ad  hebdomadam  tertiam  in  quinta  parte 
et  amplius  protracta  fuit.  Dies  quibus  remissio 
frequentissime  fiebat,  fuerunt  septimus,  quintus, 
undecimus,  decimus  tertius,  quintus  decimus  et 
vigesimus  primus. 

In  uno  aegro,  die  primo,  febris  lethalis  evasit. 
Febris  in  paucis  usque  ad  hebdomadam  quartam 
protracta  fuit;  in  exemplis  sex  usque  ad  diem 
quadragesimum,  quadragesimum  secundum,  qua- 

Tabula,  exhibens  Rationem  qua  viscera  in 
Febre  affecta  fuerunt,  Recidivarum,  &c. 
et  Mutationum  quse  in  his  rebus  per 
decursum  anni  fiebant. 


Menses. 

55  S 

Ei 

Qi  l-l 

S  2 

3  6P 

Caput. 

'1  horax. 

Abdomen. 

Dolores 

Generales. 

Febris  sine  do- 
lore  vel  morbo 
locali. 

Recidiva, 

co 

p 

•C 

>. 

H 

Januarius, 

106 

77 

43 

31 

22 

5 

8 

15 

Februarius, 

84« 

'51 

38 

43 

16 

7 

4 

8 

Mars, 

80 

49 

21 

34 

18 

6 

8 

6 

270 

177 

102 

108 

56 

18 

20 

27 

Aprilis, 

55 

47 

15 

26 

15 

2 

4 

6 

Maia, 

67 

39 

18 

29 

18 

3 

3 

4 

Junius, 

66 

43 

13 

32 

15 

13 

4 

1 

188 

129 

46 

87 

48 

18 

11 

11 

Julius, 

61 

38 

6 

33 

15 

3 

9 

2 

Augustus, 

29 

14 

4 

6 

6 

10 

1 

Septembris, 

55 

36 

9 

26 

14 

6 

6 

4 

145 

88 

19 

65 

35 

19 

16 

6 

October, 

97 

83 

44 

47 

34 

7 

8 

19 

November, 

102 

83 

43 

37 

46 

4 

9 

10 

December, 

62 

42 

26 

23 

23 

4 

br 

( 

5 

261 

208 

113 

107 

103 

15 

24 

34 

864 

602 

280 

367 

242 

70 

71 

78 

B 


Tabula  Secunda,  exhibens  Conspectum  Generalem  Casuum. 

dragesimum  sextum  et  sexagesimum,  haud  immu¬ 
tata  perstitit. 

Haud  raro  accidit  quod  febris  decursum  ejus, 
modo  remittente,  persolvit;  adeo  ut  aeger  per 
paucos  dies  se  bene  habere  videretur,  quibus  e- 
lapsis,  febris  rediit.  Remissio  die  septimo  non- 
nunquam  observata  fuit,  et  aeger  febre  immunis 
usque  ad  diem  duodecimum  vel  decimum  et  ter¬ 
tium  perstitit ;  tunc  iterum  affici  coepit,  et  febris 
non  donec  die  decimo  septimo  vel  vigesimo  pri¬ 
mo  cessit. 

Sectio  Cadaverum. — Historia  quae  sequitur 
signorum  morbidorum  quae  in  cadaveribus  febri¬ 
citantium  prodierunt,  ab  exemplis  quinquaginta, 
quibus  cadavera  inspecta  fuerunt,  colligitur. 

In  quadraginta  et  quinque  ex  quinquaginta  ex¬ 
emplis,  caput  morbosum  fuit ;  in  uno  caput  non 
incisum,  et  in  quatuor  aliis  cerebrum  sanum  re¬ 
pertum  fuit.  Signa  morbida  in  capite  visa  se¬ 
quuntur. 

In  octodecim  ex  his  quadraginta  et  quinque, 
pia  mater  et  plexus  choroides  praeter  solitum  vas¬ 
culosa  reperta  fuerunt,  vasis  parvis  accuratissime 
injectis ;  venae  et  sinus  turgidi,  et  totum  genus 
vasculosum  cerebri  praeter  naturam  sanguine  im- 

pletum ;  aliquando  vasculositas  summa  observata 
fuit. 

In  decem  alteris,  vel  inflammatio,  vel  densitas 
pise  matris,  vel  sanguinis  effusio,  vel  utraque  si¬ 
mul  adfuit  5  in  duobus  ex  his  coagula  ingentia 
fuerunt  sanguinis  in  substantiam  cerebri  effusa ; 
in  alteris  maculae  leves  effusionis  sanguineae  in  su¬ 
perficie  visae  fuerunt.  Haud  alienum  sit  hic  ob¬ 
servare,  siquando  cranium  malleo  patefactum  sit, 
maculas  floridas  in  superficie  cerebri  in  linea  con¬ 
veniente  ad  fracturam  ossium  saepe  conspectas 
esse,  quae  pro  affectibus  morbi  non  habendae  sunt, 
quippe  quae,  malleo  concutiente,  tantum  inducun¬ 
tur. 

In  septemdecim  exemplis  reliquis,  vasa  nec  prae¬ 
ter  solitum  conspicua,  nec  turgida  detecta  fue¬ 
runt:  et  in  quatuor  horum  plexus  choroides  et 
tota  substantia  cerebri  praeter  naturam  fuerunt 
pallida. 

Fluidum  serosum  vel  in  saccum  tunicae  arach¬ 
noideae,  vel  sub  membranam  et  inter  convolutio- 
nes  cerebri,  vel  in  ventriculos,  in  exemplis  qua¬ 
draginta  et  tribus  ex  quadraginta  et  quinque  ef¬ 
fusum  fuit ;  in  quibusdam  horum  magna  copia 
fluidi  reperta  erat,  et  plurimum  ejus  in  basi  cranii 
post  cerebrum  semotum  reliquum  ;  tunica  arach- 

noidea  supra  piam  matrem  nonnunquam  insigni¬ 
ter  elevata,  et  convolutiones  cerebri  aliae  ex  aliis 
fluido  late  sejunctae  :  in  paucis  ventriculi  distensi 
et  ampliati  observati  sunt ;  in  quibusdam  tamen 
pauxillum  fluidi  effusum  fuit.  Humor  in  super¬ 
ficiem  cerebri  effusus,  aspectum  gelatinosum,  du¬ 
ra  matre  primum  elevata,  exhibuit.  In  tribus  ex 
his  exemplis  serum  fuit  sanguineum ;  in  uno  cir¬ 
citer  unciae  quatuor  seri  turbidi,  subflavi,  cum 
copia  materiae  viridis  purulentae  detectae  fuerunt ; 
in  altero  globuli  aeris  sub  pia  matre,  et  in  uno  ex¬ 
emplo  superficies  cerebri  praeter  solitum  arida  vi¬ 
sa  fuit. 

In  exemplis  octodecim  ex  quadraginta  et  quin¬ 
que,  tunica  arachnoidea  densata  et  opaca,  in  mul¬ 
tis  insigniter,  fuit,  et  haec  conditio  tunicae  arach¬ 
noideae  cum  effusione  seri  semper  conjuncta.  Sub¬ 
stantia  cerebri  generatim  praeter  solitum  firma  in- 
venta  fuit ;  in  exemplis  paucis  mollissima. 

Canalis  spinae  quater  secta  fuit :  in  uno,  a  par¬ 
te  tertia  superiore  deorsum,  medullae  spinalis  vas- 
culositas  aucta ;  in  duobus  alteris  effusio  seri  in 
vaginam  medullae,  et  in  ultimo  nihil  aspectus 
morbosi  detectum  fuit.  Ingens  copia  fluidi  sero¬ 
si  ex  canali  vertebrali,  corpore  inverso,  interdum 
effluxit. 

Viscera  thoracis  in  viginti  et  tribus  ex  quinqua¬ 
ginta  exemplis  morbosa  fuerunt  :  in  viginti  et 
quatuor  sana,  et  in  tribus  alteris  thorax  non  inci¬ 
sus  fuit.  Signa  morbosa,  maxime  insignia,  se¬ 
quuntur. 

In  decem  exemplis,  textura  pulmonum  prae¬ 
ter  solitum  vasculosa,  nonnunquam  vasa  ejus  san¬ 
guine  maxime  turgida,  et  in  omnibus  plus  mi¬ 
nus  ve  seri  interstitialis  effusum  fuit  ;  pulmones 
non  collapsi,  et  in  uno  exemplo  dilatati  et  aere 
distenti  fuerunt.  In  septem  exemplorum  mem¬ 
brana  mucosa  bronchiorum  inflammatione  correp¬ 
ta,  semel  densata  visa  fuit,  et  in  alio  exemplo  in¬ 
flammatio  tracheam  et  laryngem  versus  sursum 
tetendit.  Tubi  bronchiales  in  his  exemplis,  ma¬ 
teria  mucosa,  spissa  et  tenace,  coloris  subflavi  vel 
subnigri,  impleti  fuerunt.  In  duobus  exemplis 
pulmones  fuerunt  duri,  similes  hepati,  et  substan¬ 
tia  plena  lympha  coagulata,  et  in  uno  lympha  co¬ 
agulata  in  superficiem  pleurae  dextrae  obducta: 
in  quatuor,  serum  sanguineum  vel  decolor  in  uno 
vel  utroque  latere  thoracis,  sed  tantum  parce,  ef¬ 
fusum  fuit ;  in  nonnullis  abscessus  et  tubercula 
in  pulmonibus  adfuerunt.  Pericardium  in  tribus 
casibus,  ex  unciis  tribus  ad  sex  fluidi  serosi  con¬ 
tinebat  ;  in  tribus  alteris  adhaesiones  fuerunt  va- 

lidae  inter  pericardium  et  cor,  ut  viderentur  chro¬ 
nicae,  et  in  alio  adhaesiones,  quae  facile  divelli  po¬ 
tuerunt,  et  recentes  visae  sunt. 

In  exemplis  viginti  et  novem  ex  quinquaginta, 
viscera  abdominis  morbosa  fuerunt :  in  novemde¬ 
cim  sana ;  in  duobus  abdomen  non  inspici  potuit. 
In  exemplis  novemdecim  horum,  ventriculus  as¬ 
pectus  morbosos  varios  exhibuit»  Superficies  in¬ 
terna  tunicae  mucosae  colore  fuit  rubro,  aliquando 
splendente,  et  in  casu  uno  minio  non  absimilis. 
Vasculositas  ejus  multum  aucta  ;  maculae  fuerunt 
parvae,  colore  nigriore,  quae  sanguinem  effusum 
multum  retulerunt,  et  in  aliquibus  hae  valde  fue¬ 
runt  numerosae  ;  vel  maculae  ingentes  circum¬ 
scriptae  ;  aut  vasa,  multum  injecta,  aspectum  ar¬ 
boris  et  lineas  magnas  rubras  per  cursum  eorum 
tendentes  exhibuerunt  :  tunica  mucosa  eodem 
modo  ac  cutis  cum  petechiis  tecta,  aliquando 
maculis  operta  fuit.  Muco  valde  spisso  et  tena¬ 
ce,  et  semel  sanguineo,  obducta  fuit ;  textura  tu¬ 
nicae  mucosae  aliquando  mollis  et  pulpae  similis,  in 
tribus  exemplis,  quibus  plurimum  inflammationis 
adfuerat,  evidenter  spissata  fuit.  Omnia  haec  sig¬ 
na  in  extremitate  sinistra  ventriculi,  et  circa  ori¬ 
ficium  cardiacum,  manifestiora  fuerunt,  et  huic 
parti  membranae  aliquando  propria,  alia  pallida 

vel  colore  subfusco  existente.  Tunica  mucosa 
duodeni  in  tribus  exemplis  illam  ventriculi  maxi¬ 
me  referebat ;  densata  fuit,  colore  lateritio,  ma¬ 
culis  rubris  sanguinolentis,  et  folliculi  ejus  ampli¬ 
ati  fuerunt. 

In  duodecim  cadaveribus  signa  morbida  in  in¬ 
testinis  observata  fuerunt.  Vasculositas  multum 
aucta,  sed  praecipue  in  genere  venoso,  quod  non- 
nunquam  valde  injectum  fuit  et  sanguine  imple¬ 
tum,  qui  intestinis  colorem  purpureum  et  aliquan¬ 
do  nigrum  impertiit.  Superficies  tunicae  muco¬ 
sae  materie  spissa,  subnigra  et  tenace  tecta,  et  se¬ 
mel  sanguine  tincta,  fuit ;  textura  ejus  interdum 
fuit  mollis,  pulpae  similis  et  facilis  fractu.  Haec 
signa  vel  intestinis  crassis,  vel  tenuibus  propria 
fuerunt,  vel  omnibus  communia  ;  siquando  dejec¬ 
tiones  fuerunt  nigrae,  limosae  et  foetidae,  plerum¬ 
que  prodierunt.  Intestina  per  lympham  coagu¬ 
latam  in  uno  casu  coierunt,  in  altero  inflammatio 
summa  fuit  flexurae  sigmoideae  coli.  Scybala 
in  cellulis  coli  semel  conspecta  fuerunt ;  sed  in¬ 
testina  plerumque  erunt  inania  et  contracta,  pur¬ 
gantibus  inter  morbum  sumptis,  verisimile  effecta. 
Contenta  in  casibus  nonnullis,  tamen,  ex  duodeno 
ad  finem  coli,  constanter  flava  fuerunt.  Raro  ali¬ 
qua  vestigia  morbi  acuti  in  intestinis  reperi ;  sed  in 


ANNI  1817-19  VARIETATIBUS. 


17 


febre  annorum  superiorum,  (1816  et  170  contra¬ 
rium  factum  est ;  nam  Doctor  Cheyne,  in  prima 
ejus  narratione,  dicit,  “  In  every  dissection  the 
“  mucous  membrane  of  the  alimentary  canal  was 
“  thickened  vascular,  in  many  parts  of  a  bright 
“  red  colour ;  blood  was  sometimes  effused  be- 
cc  neath  it ;  the  vessels  appeared  varicose,  the  ru- 
“  gae  were  prominent,  and  between  them  we  of- 
“  ten  discovered  small  white  eminences  like  en- 
“  larged  mucous  follicles,  with  minute  apertures 
“  in  their  centre.”  (Dublin  Hospital  Reports, 
Istvol.  p.  30.) 

Hepar  in  cadaveribus  undecim  morbosum  de¬ 
tectum  fuit.  In  uno  ex  his,  superficies  inflamma¬ 
tione  correpta,  lympha  coagulata  tecta,  et  membra- 
na  circumdans  densata  et  opaca  fuit ;  sed  structura 
sana  reperiebatur.  In  altero  parvum  et  asperum 
sed  non  morbosum,  et  in  duobus  ampliatum,  cum 
margine  anteriore  denso  et  rotundo,  visum  fuit. 
In  quatuor  textura  ejus  mollis  et  flaccida  et  co¬ 
lore  livido,  cum  materia  arenosa  in  substantia  e- 
jus,  reperta  fuit ;  semel  tantum  tuberculata  5  tu¬ 
bercula  parva  erant,  rotunda  et  fusca.  In  exem« 
pio  ultimo  abscessus  ingens  venam  portas  aliaque 
vasa  circumdare  inventus  est.  Calculi  biliarii  in 
exemplis  quatuor,  et  in  duobus  horum  in  ductu 

cystico  impacti,  reperti  fuerunt ;  vesicula  fellis 
bilem  spissam  nigram  continebat  ;  sed  interdum 
vacua. 

Pancreas  aliquando  ampliatum  et  induratum, 
ductum  communem  prorsus  citcumdans  ;  lien 
mollis  et  flaccidus  in  uno,  et  ampliatum  et  tuber- 
culatum  in  altero  cadavere,  repertus  est. 

Circiter  congius  seri  flavi  in  cavitate  abdomi¬ 
nis  in  casibus  tribus  inventus  fuit  ;  peritonaeum 
in  uno  praeter  solitum  siccum  visum  est.  In  qui¬ 
busdam  aegris,  qui  febre  icterode  obierunt,  praeter 
flavedinem  cutis,  vasa  et  membrana  cellularis  in 
aliquibus  partibus  corporis,  nonnihil  flava  reperta 
fuerunt. 

Convenientia  summa,  ut  expectare  liceat,  inter 
affectus  viscerum  et  signa  morbida  in  cadaveri¬ 
bus,  observata  est  5  eodem  ordine,  et  fere  eadem 
ratione,  quod  ad  frequentiam,  existunt.  Nonnun- 
quam  tamen  accidit,  quod  nihil  mutationis  post 
mortem,  quae  symptomata  explicaret,  repertum 
fuit :  in  una  foemina,  quae  delirio  vehementer  cor¬ 
repta  fuit  per  partem  majorem  morbi,  et  comato- 
sa  fuit  per  duos  dies  posteriores,  cerebrum  pror¬ 
sus  sanum  videbatur.  In  paucis  exemplis  vesti¬ 
gia  fuerunt  insignia  morbi  in  organo,  munus  cu¬ 
jus,  homine  vivo,  non  impeditum  fuisse  appare¬ 
bat. 

Hanc  historiam  generalem  anatomiae  morbidae 
febre  epidemica  pereuntium,  tradere  partim  po» 
tui,  Doctore  Cheyne  benigniter  mihi  sinente,  ca¬ 
sus  in  tabula  ad  finem  narrationis  ejus  secundae 
de  febre  editos,  citare,  in  qua  historia  brevis 
symptomatum  singulis  sectionibus  affixa  est.  Plu¬ 
rimas  cadaverum  incisiones  ipsemet  perfeci. 

Ex  supra  dictis  patet,  quod  in  undecim  ex  duo¬ 
decim  aegris,  affectus  locales  febri  adfuerunt  $  et 
in  parte  duodecima  sola  affectus  locales  prorsus 
abfuerunt.  Febris  continua  cum  vitio  cujusdam 
ex  visceribus  frequentius  quam  scriptoribus  me¬ 
dicis  visum  est,  conjuncta  esse  apparet,  nisi  de¬ 
scriptioni  febris  hujusmodi  limites  arctissimos  im¬ 
ponerent. 

Paucae  constitutiones  ex  proclivitate  ad  quem¬ 
dam  morbum  prae  aliis  immunes  sunt,  vel  quae 
morbo  quodam  tempore  non  laboraverint ;  et  in 
fere  singulis  hominibus,  et  etiam  omni  aevo,  ali¬ 
quid  organum  corporis  caeteris  debilius  est ;  non 
igitur  mirandum  est  quod  morbus  ac  febris,  quae 
omnes  functiones  adeo  turbat,  cum  affectu  locali 
saepissime  simul  adsit,  quia  lex  est  oeconomiae  ani¬ 
malis  ut  morbus  partem  maxime  debilem  praeci¬ 
pue  afficiat 

*  De  febre  Philadelphiae  disserens  haec  habet  Doctor  Rush : 

Conditio  morbida  cerebri  febri  frequentissi¬ 
me  adesse  videtur,  nam  caput  in  aegris  plerisque 
doluisset;  et  in  omnibus  cadaveribus  inspectis, 
duobus  vel  tribus  tantum  exceptis,  caput  signa 
morbida  exhibuit;  febricitantes  tamen  conspexi 
in  quibus  nulla  signa  vel  minima  capitis  laboran¬ 
tis  detegere  potui.  Proclivitas  ad  capitis  affectus 
hac  re  aucta  fuisset,  nimirum,  quod  plerique  aegri, 
multis  inopiis  subjecti,  tristitia  atque  anxietate 
haud  parvis,  tempore  quo  morbo  correpti  fuerunt, 
laborarunt. 

Munera  ventriculi,  febre  perstante,  semper  tur¬ 
bantur,  quoniam  anorexia  et  lingua  foeda  nun¬ 
quam  non  adsunt.  Sed  hanc  febrem  plurimum 
irritationis  vel  inflammationis  quorundam  orga¬ 
norum  concoctioni  cibi  inservientium  saepe  comi¬ 
tari,  et  consensum  insignem  inter  vitia  ventriculi  ' 
et  capitis  intercedere,  dictum  est.  Inopia  et  na¬ 
tura  prava  commeatuum,  tempore  quo  epidemica 
erupit,  proclivitatem  majorem  ad  morbos  visce¬ 
rum  concoctioni  inservientium,  verisimile  exci- 
tasset. 

Facile  est  intellectu  quomodo  pulmones  morbi, 

**  ^  was  remarkable  that  this  fever  always  found  out  the  weak 

“  part  of  every  constitution  it  attacked .”  Medical  Inquir.  and 
Obser.  vol,  3d,  p.  138. 

cujus  effectus  proprius  est  actionem  cordis  et  arte¬ 
riarum  augere,  saepe  participites  essent.  Propen¬ 
sio  ad  istos  affectus,  defectu  vestitus  et  fomitum, 
et  igitur  aegris  vicissitudinibus  coeli  subjectis,  auc¬ 
ta  esset. 

Pleraque  signorum  morbidorum  in  cadaveribus 
visorum,  quae  tradita  sunt,  symptomata  fuerunt 
vel  generis  vasculosi  ad  actionem  auctam  incitati, 
vel  inflammationis.  Effusio  seri  in  cerebrum,  quae 
inter  signa  fuit  solitissima,  cum  in  exemplis  quibus 
indicia  actionis  immodicae,  tum  in  illis  quibus  in¬ 
gens  imbecillitas  adfuerunt,  observata  est.  Con¬ 
venientia  quae  inter  structuram  membranae  serosae 
et  cellularis  existit,  quam  Bichat  accurate  exhi¬ 
buit,  effusiones  serosas  tunicae  arachnoideae,  pari¬ 
ter  ac  membranae  cellularis,  vel  ex  actione  aucta 
vel  diminuta  oriri,  nos  concludere  induceret.  Den¬ 
sitas  et  opacitas  hujus  membranae  motum  fre- 
quentiorem  vasorum  solito  indicabunt,  nam  sine 
hoc  nulla  pars  corporis  aliquid  incrementi  acci¬ 
pere  potest. 

Quaedam  ex  signis  tamen,  cadavere  secto,  vi¬ 
sis,  vel  nullam  actionem  auctam,  vel  debilitatem 
indicarunt :  hic  adfuerunt  nulla  vasculositas  inso¬ 
lita  ;  pallor  praeter  naturam  et  textura  mollis  ce¬ 
rebri  ;  natura  spongiosa  hepatis  et  lienis  ;  pallor 

et  flacciditas  ventriculi  et  intestinorum ;  venae 
posteriorum  sanguine  turgidae,  membranae  pulpo» 
sae  et  facile  laceratae. 

Secundo. 

DE  QUIBUSDAM  FEBRIS  VARIETATIBUS. 

Majoris  perspicuitatis  causa,  varietates  febris 
quas  consilium  est  mihi  describere,  secundum  or¬ 
gana  quae  praecipue  affecta  fuerunt,  ordinabo.  Il¬ 
las  primo  tradam  in  quibus  cerebrum  et  totum  ge¬ 
nus  nervosum  imprimis  laborarunt,  et  postea  illas 
quae,  ob  affectus  viscerum  thoracis  et  abdominis, 
insignes  fuerunt. 

Febrem  invadentem  cephalalgia  et  vertigo  sae¬ 
pe  comitabantur,  quamvis  hae,  nisi  morbus  ali¬ 
quot  dies  extiterat,  aliquando  non  observabantur. 
Delirium  et  stupor  stadiis  provectioribus  accesse¬ 
runt.  In  exemplis  plurimis,  tantum  adfuit  paux¬ 
illum  cephalalgiae  vel  vertiginis,  quae  paucis  die¬ 
bus  post  febrem  adortam,  sua  sponte  abiit,  vel  e- 
metico,  purgantibus,  vel  missioni  sanguinis  ope 
paucarum  hirudinum  temporibus  admotarum,  ces¬ 
sit,  et  alia  symptomata  febris  eodem  tempore  le¬ 
vamen  plerumque  subierunt :  hoc  genere  febris 
mitissimae  pueri  plerumque  laborarunt. 

Dolor  capitis  tamen  saepe  fuit  gravissimus. 

quippe  cui  rubor  insignis  vultus,  ardor,  suffusio 
rubra  oculorum,  pulsatio  temporum  adfuerunt; 
et  dolor  aliquando  eo  usque  fuit  vehemens,  ut 
sensum  quasi  ossium  cranii  divulsorum  praeberet. 
Missio  sanguinis  e  brachio  vel  arteria  temporali, 
hirudines  capiti  admotae,  abrasio  capitis,  et  ab¬ 
lutio  hujus  cum  aqua  frigida  et  aceto,  vel  mistu¬ 
ra  spirituosa  (ex  aqua  acetatis  ammoniae  et  spiritu 
lavandulae)  ad  evaporationem  majorem  efficien¬ 
dam,  saepe  levamini  fuerunt.  Aqua  frigida  super 
caput  affusa  aliquando  magnopere  profuit.  Pur¬ 
gantia  nunquam  omissa  fuerunt ;  et  dolor  capitis, 
quamprimum  dejectiones  quaedam  copiosae  factae 
fuerunt,  saepe  ex  toto  summotus  est.  Emetica, 
rebus  sic  existentibus,  vix  aut  ne  vix  quidem  ex¬ 
hibita  fuerunt ;  nam  dolorem  capitis  post  opera¬ 
tionem  horum  magnopere  auctum  fuisse,  verisi¬ 
mile  ob  ingentem  impetum  sanguinis  caput  ver¬ 
sus,  conatibus  ad  vomendum  inductum,  interdum 
observatum  fuit ;  actio  eorundem,  missione  san¬ 
guinis  priore,  saltem  tutior  fiebat.  Quum  dolor 
capitis  his  modis  non  ex  toto  levamen  subiit,  em¬ 
plastrum  vesicatorium  vertici,  cervici,  vel  inter 
humeros,  impositum  fuit. 

Affectus  capitis  aliquando  pertinacissimus  fuit, 
et  actioni  omnium  remediorum  solitorum  restitit. 

In  nonnullis  exemplis  symptomata  inflammationis 
summae  conspecta  fuerunt :  Duo  igitur  in  quibus 
eventus  fuit  lethalis  proferam, 

Gulielmus  Brodie,  astat.  22,  in  Nosocomium 
die  decimo  tertio  morbi  admissus  est.  Ab  initio, 
dolore  gravi  capitis  et  nausea  perpetua,  laborave¬ 
rat  :  die  quarto  decimo  de  cephalalgia  gravi  ques¬ 
tus  est ;  vultus  floridus,  inflammatio  haud  parva 
utriusque  conjunctivas,  quae  chemosi  afficiebatur  $ 
dolor  globorum  oculorum,  anxietas,  animus  de¬ 
missus,  lingua  sicca  et  fusca,  cutis  arida,  pulsus 
frequens.  Die  quinto  decimo  oculi  tumore  pal¬ 
pebrarum  occlusi,  multum  molestiae  circa  regio¬ 
nem  ventriculi  et  inquietudinis.  Die  sexto  deci¬ 
mo  coma,  respiratio  cum  stertore,  digiti  volam 
versus  contracti,  manus  ad  caput  saepe  elevatas, 
subsultus  tendinum,  vis  devorandi  amissa,  mors. 

Arteria  temporalis  incisa,  hirudines  et  emplas¬ 
tra  vesicatoria  capiti  admotae,  &c. 

Sectio  cadaveris. — Caput.  Superficies  cere¬ 
bri  sana,  convolutiones  tantum  maxime  planae. 
In  parte  laterali  hemisphaerii  dextri  duo  ingentia 
coagula  sanguinis  fuerunt,  quae  in  substantiam 
cerebri  medullarem  profunde  descenderant.  Coa¬ 
gulum  maximum  circiter  duos  pollices  longum 
fuit,  et  cursum  cum  fissura  sylvii  parallelum  ad 

basin  lobi  medii  servavit.  Coagulum  alterum  in 
parte  superiore  hemisphaerii  dextri  situm  fuit,  et 
angulo  superiori  ossis  parietalis  convenit.  Sub¬ 
stantia  medullaris  cerebri  per  spatium  digiti  u- 
trumque  coagulum  circumdans,  in  substantiam 
mollem  gelatinosam  mutata  fuit.  Ventriculus  si¬ 
nister  aqua  distensus  fuit,  et  cavitas  multum  am¬ 
pliata.  Ventriculus  dexter  aliquid  aquae  contine¬ 
bat,  sed  copia  parciore  quam  sinister,  cavitas  non 
multum  ampliata :  tumor  mollis,  adiposus  in  plexu 
sinistro  choroideo  situs  fuit. 

Spina. —  Plurimum  fluidi  pellucidi  sub  tunica 
arachnoidea  medullae  spinalis  passim  repertum 
fuit. 

Thorax. — Unciae  sex  humoris  in  pericardio  *,  pul¬ 
mo  sinister  ad  parietes  arcte  adhaerescebat. 

Abdomen. — Membrana  mucosa  ventriculi  quam 
in  statu  sano  pluribus  vasis  conferta ;  ad  orificium 
cardiacum  colore  ruberrimo  tincta,  cum  maculis 
parvis  numerosis,  sanguinem  effusum  referenti¬ 
bus,  passim  sparsis.  Tunica  peritonealis  intesti¬ 
norum  parvorum  pluribus  vasis  impleta,  et  nigrior 
solito. 

Altera  aegra  fuit  ministra  in  Nosocomio,  annos 
viginti  nata,  qua?  cephalalgia  gravi,  muscis  ante  o- 
culos  volitantibus,  irritabilitate  ventriculi  labora- 

bat,  et  die  sexto  obiit,  ante  mortem  loquela  et 
visu  partim  pereuntibus.  Basis  cerebelli  lamina 
tenui  sanguinis  nigri  inter  tunicam  arachnoideam 
et  piam  matrem  effusi  obducta  fuit,  et  haec  extra¬ 
vasatio  secundum  falcem  et  partem  haud  parvam 
utriusque  hemisphaerii  cerebri  propagata  fuit* 

In  primo  aegrotante,  nihil  ad  gravitatem  symp¬ 
tomatum  levandam  donec  die  quarto  decimo,  quo 
ne  sanguis  in  cerebro  effundatur,  fortasse  serius 
esset  praecavere,  teiitabatur,  et  haud  absimile  est 
quin  missio  sanguinis  copiosa,  morbo  ineunte,  hac 
vi  polluisset.  In  secundo  casu,  aegra  juvene  et 
plethorica,  ut  sanguis  primo  die  affectus  mittere¬ 
tur,  praeceptum  fuit ;  sed  operationem  subire  per¬ 
tinaciter  recusabat,  et  non  nisi  die  tertio  arteria 
temporalis  incisa  fuit,  cum  pauxillum  sanguinis 
tantum  effluxit. 

In  quadam  aegra  spatium  temporis  per  quod  do¬ 
lor  capitis  perstabat  insigne  fuit ;  quippe  qui  nun¬ 
quam,  ex  febre  ingruente  usque  ad  diem  vigesi¬ 
mum  nonum  quo  convalescentia  perfecta  fuit,  ces¬ 
sit  ;  dolori  capitis  subinde  vehementi  adfuerunt 
rubor  vultus,  animus  demissus,  torpor,  somnolentia, 
febris  demissa  irregularis,  vomitus  bilis  interdum 
accedens,  aversio  caput  ex  pulvinari  levandi,  et  per 
dies  sex  ultimos  defectus  visus  in  oculo  sinistro,  et 

utri  usque  pupillae  dilatatio.  Caput  nisi  post  con¬ 
stitutionem  viribus  hydrargyri  subjectam  levamen 
expertum  est,  omnibus  remediis  solitis  antea  frus¬ 
tra  usurpatis.  Haec  aegra  annos  viginti  tres  nata 
fuit ;  malum  nulli  affectui  venereo  tribui  potuit, 
et  indolem  hydrocephali  potius  referre  videbatur. 
Hoc  solum  est  exemplum,  quatenus  mihi  visum 
fuit,  adultae  sic  laborantis  ;  sed  quosdam  casus  si¬ 
miles  in  pueris  conspexi,  ubi  febris  dolore  capitis 
gravi  adorta,  signa  stadii  incipientis  hydrocephali 
finem  versus  prodierunt,  quae  tractatione  acri  ple¬ 
rumque  superari  videbantur,  sed  in  nonnullis  ae¬ 
gris  iste  morbus  perfecte  formatus  febri  accessit. 

Praeter  gradus  diversos  doloris,  ut  supra  dic¬ 
tum,  sensus  ponderis,  plenitudinis  et  oppressionis 
in  capite,  molestus  et  pertinax,  adfuit.  Hoc  sig¬ 
num  erat  praecipuum  in  uno  aegro,  qui,  febre  de¬ 
missa,  viribus  insigniter  prostratis  et  tristitia,  la¬ 
borabat.  Ex  die  duodecimo  ad  vigesimum  octa¬ 
vum  hoc  signum  perstitit,  et  non  nisi  post  syste¬ 
ma  viribus  hydrargyri  subjectum  abiit. 

In  quibusdam  aegrorum,  de  quibus  supra  dixi, 
nihil  levamini  fuit  capiti  priusquam  actio  hydrar¬ 
gyri  in  constitutione  inducta  fuit ;  et  alii,  cito  post 
hydrargyrum  sumptum,  quamvis  fluxutn  salivae 
non  induxit,  evidenter  convalescere  videbantur. 

Dolore  capitis  venaesectioni,  emplastris  vesicato- 
riis,  ablutionibus  frigidis,  affusioni  tepidae,  pur¬ 
gantibus  et  caeteris  resistente,  submurias  hydrar- 
gyri  et  opium  simul  commista,  commodum  insigne 
praebere  reperta  fuerunt  ;  et  haec  usque  ad  gingi¬ 
vas  affectas  non  semper  necesse  fuit  exhibere. 
Hoc  sententiae  Doctoris  Armstrong  *  de  modo 
tractandi  febrem  convenit,  quamvis  hydrargyrus 
pro  remedio  generali,  ob  periculum  ejus  in  Noso¬ 
comiis  nostris  factum,  non  laudari  potuit.  In  ple- 
risque  horum  casuum  sensus  fuit  acutus  in  episgas- 

trio,  nausea,  vomitus  bilis,  dejectiones  virides  5 

» 

ventriculum  et  hepar  vitiata  demonstrantes,  quae 
munera  cerebri  turbare  forsitan  magnopere  pol¬ 
lebant. 

Cum  delirium  in  hac  febre  accessit,  nonnun- 
quam  fuit  ferocissimum,  et  morbus  aspectum  ma¬ 
niae  induit.  Morbus  in  aliis  ex  his  exemplis  in 
mortem,  in  alteris  in  amentiam  confirmatam,  sed 
in  plerisque  in  sanitatem  desiit.  In  quibusdam 
aegris  in  quibus  delirium  insaniae  accedere  visum 
est,  affusio  frigida  admota  fuit,  et  aegrum  restitu¬ 
endi  et  febrem  tollendi  effectum  habuit.  Summi 
est  momenti  coercitionem  acrem  in  affectibus  hu¬ 
jusmodi  non  exercere,  ut  apud  ministrantes  nimis 

*  Armstrong  on  Fever. 

solitum  est.  Regulae  de  hac  re  praeclarae  in  opus¬ 
culo  Doctoris  Grant  de  febre  reperiendae  sunt. 

In  uno  aegro  qui  delirio  gravi  et  abnormi  labo¬ 
ravit,  status  pulsus  insignis  erat ;  hoc  nimirum 
praeter  solitum  tardo,  trigesies  ad  quadragesies 
minuto  horae  tantum  micante,  et  valde  irregulari 
existente.  Post  hirudines  duodecim  capiti,  et  em¬ 
plastrum  vesicatorium  collo  admotum,  omnia  symp¬ 
tomata  cesserunt,  pulsus  ad  quinquaginta  et  oc¬ 
to  micationes  ascendit,  et  aeger  prorsus  convaluit. 
Sanguinis  circuitus  languidus,  aliaque  sympto¬ 
mata  in  hoc  exemplo,  ex  congestione  in  vasis  com¬ 
pressionem  cerebri  inducente,  verisimile  pende¬ 
bant. 

Cum  caput  per  febrem  graviter  affectum  erat, 
animus  ad  actionem  ejus  regularem  post  aegrum 
convalescentem,  interdum  non  statim  restitutus 
est.  Hoc  tamen  periculo  vacabat ;  nam  insania 
confirmata  raro  pro  sequela  febris,  nisi  aliquid 
proclivitatis  summae  ad  eam  existebat,  accessit.  In 
uno  exemplo  aeger  insania,  per  mensem  post  fe¬ 
brem  levatam,  laborabat.  Delirationes  fuerunt 
vividae ;  ad  sanam  mentem  subito  restitutus  est, 
et  quod  mirum  est,  omnia  a  se  per  hoc  tempus 
dicta  et  facta  recordatus  est. 

In  exemplis  jam  traditis,  febris  ipsa  plerumque 
mitis  fuit,  et  affectus  capitis  solus  periculum  mi- 

nitatus  est ;  alienatio  mentis  haud  interrupta  plu¬ 
rimos  dies  perstitit  ;  et  huic  discedenti  convales¬ 
centia  et  sanatio  perfecta  accesserunt.  Sed  de¬ 
lirium  saepe  signum  fuit  febris  in  formis  ejus  te- 
terrimis,  quibus  per  paroxysmos  adorta  est,  et 
quod  stupor  et  plurima  signa  infausta  comitaban¬ 
tur. 

Quandam  ex  his  varietatibus  denotarunt  mune¬ 
ra  cerebri  et  generis  nervosi  plurimum  impedita, 
omnes  sensus  magnopere  acuti,  anxietas  febrilis 
magna,  irrequies  perpetua,  pervigilium,  tinnitus 
aurium,  delirium  maturum  ;  hoc  vel  fuit  ferox,  et 
aeger  non  retinendus  ;  vel  mite,  et  delirationes  vel 
vividae  aut  morosae  :  febris  progrediens  valde  fuit 
abnormis;  frequentes  fuerunt  exacerbationes,  qui¬ 
bus  remissiones  imperfectae  accesserunt :  quodam 
tempore  diei  adfuerunt  rigor,  sensus  frigoris,  vul¬ 
tus  pallidus  et  collapsus,  stupor,  prostratio  virium, 
pulsus  parvus  et  irregularis  :  alias  ardor,  genae 
floridae,  agitatio  summa,  pulsus  celerrimus  et  va¬ 
lidus.  Morbo  progrediente,  summa  debilitas  in¬ 
gruit  ;  mortem  praegressi  sunt  tremores,  convul¬ 
siones,  sudationes  frigidae  et  tenaces.  Lingua  ad 
initium  albida  vel  flava  cum  margine  florido,  postea 
fusca  et  sicca,  et  denique  nigra,  tumida  et  corru¬ 
gata  :  dejectiones  fuerunt  nigrae  atque  foetidae ; 
petechiae  vel  floridae  vel  fuscae  saepe  adfuerunt ; 

febrem  ineuntem  plus  minusve  doloris  capitis  ali¬ 
quando  comitatum  est. 

Morbo  cedere  incipiente,  delirium  paulatim  fuit 
mitius  ;  aeger  torpore  correptus  est,  et  somno  na¬ 
turali  gaudebat ;  lingua  ad  marginem  et  apicem 
laevis  et  humida  fieri  coepit ;  pulsus  frequens  et  ca¬ 
lor  auctus  cesserunt ;  vultus  aspectum  magis  na¬ 
turalem  induit ;  sudores  fuerunt  critici ;  urina  se¬ 
dimentum  demisit,  vel  aliter  febris  somno,  sine 
crisi  manifesta,  finita  fuit. 

Delirationes  interdum  erant  vividae  :  in  uno 
exemplo  dolor  capitis,  et  febris  per  primos  dies 
quatuor  adeo  ingravescebant,  ut  sanguinem  semel 
e  brachio,  et  bis  ex  arteria  temporali  usque  ad 
uncias  duodecim  singulis  vicibus,  mittere  opus  es¬ 
set.  Ventriculus  aegrae  in  hoc  casu  per  totum 
morbum  valde  fuit  irritabilis,  et  ipsa  fatua  diu  vi¬ 
debatur.  Inflammatio  pulmonum,  vel  in  stadio 
primo  vel  febre  abeunte,  subinde  observata  est : 
delirio  aliisque  symptomatibus  cedentibus,  tussis 
et  dyspnoea  adortae  sunt,  et  convalescentiae  impe¬ 
dimento  fuerunt. 

Febris,  in  quibusdam  exemplis,  alicui  organo 
prae  alio  non  insidere  videbatur,  et  ad  initium 
mitis  fuit,  quae  tamen  in  errorem  ducere  solebat, 
quia  indolem  periculosam  postea  induit.  Diver- 

sa  stadia  non  semper  persolvit ;  sed  per  decursum 
primae  hebdomadae  se  remisit,  vel  ad  secundam 
et  aliquando  ad  tertiam  protracta  fuit. 

Anno  1818  ipse  febris  correptus  sum.  Haec 
modo  solito  me  invasit :  Nihil  doloris  per  decur¬ 
sum  hujus  expertus  sum.  Signa  fuerunt  summa 
irrequies,  calor  auctus,  pulsus  parvus  et  frequens, 
sensus  externi  praeter  solitum  acuti,  et  imagina¬ 
tio  vivida;  pervigilium,  imaginum  series  perpe¬ 
tua  moventium,  vel  species  phantasmagoriae,  quae 
summae  molestiae  fuit  mihi,  quum  primum  oculos 
clausi  visa  ;  pervigilium  per  sex  dies  inter  crucia¬ 
tus  maximos  fuit,  et  delirium,  nisi  febris  die  sep¬ 
timo  post  sudorem  criticum  se  remisisset,  huic  ve¬ 
risimile  accessisset.  Recidivam  post  aliquot  dies 
expertus  sum  ;  et  usque  ad  diem  vigesimum,  quo 
post  rigorem  ob  vehementiam  ejus  fere  convulsi- 
vum,  alter  sudor  erupit  et  febris  cessit,  male  me 
habui.  Tarde  tamen  convalescebam,  utpote  de¬ 
bilitate  multo  graviore  quam,  ex  symptomatibus 
ut  videretur  mitibus,  expectare  licuisset,  labora¬ 
bam.  Salivatione  profusa  per  paucos  dies,  cujus 
causa  non  patebat,  correptus  sum  :  idem  in  qui¬ 
busdam  aliis  exemplis  observatum  fuit. 

Haec  febris  ad  initium  sub  forma  hysterise  in¬ 
terdum  prodiit.  Una  ministrantium  annos  viginti 

nata,  habitu  pleno  et  constitutione  robusta  praedi¬ 
ta,  paroxysmo  gravi  hysteriae  correpta  fuit,  in  qua 
sensus  expers  per  longum  tempus  perstitit,  et  cui 
febris  gravis,  delirium,  suspiria  hysterica,  &c.  sta- 
tim  accesserunt.  Malum  die  quarto  saluti  cessit. 

Quaedam  similia  exempla  morbi  mihi  oblata  fue¬ 
runt,  et  haec  conjunctio  febris  et  hysteriae  a  Doc- 
tore  Cheyne  in  narratione  sua  febris  secunda  *,  in 
qua  historiam  duorum  casuum  insignium  tradit, 
descripta  fuit :  unum  exemplum,  cui  frequens  syn¬ 
cope  adfuit,  notavi. 

Species  fuit  febris  priori,  quod  ad  plurima 
symptomata,  diversa:  lingua  passim  fuit  nitida, 
sed  sicca  et  vitrea,  vultus  vel  floridus  vel  pallidus, 
sed  lineamenta  parum  mutata ;  oculi  fixi,  parum 
somni,  delirium  noctu,  sed  quies  interdiu  ;  pul¬ 
sus  celer  et  debilis,  calor  pungens,  respiratio  ac¬ 
celerata,  pedes  frigidi,  debilitas  insignis  ;  febris 
diu  protracta,  et  convalescentia  tarda. 

Classis  febrium  de  qua  dixi  Jievre  vialigne  ou 
ataxique  Doctoris  Pinel  +,  et  in  quibusdam  rebus 
febri  nervosae  Huxhami  t  convenit.  Illos  consti* 
tutione  nervosa  irritabili,  qui  summae  fatigationi 

*  Dr  Cheyne  on  Fever,  2d  vol.  Dublin  Hospital  Reports, 
p.  24. 

f  Nosographie  Philosophique,  vol.  i.  p.  186. 

%  Huxham  on  Fever. 

corporis  vel  anxietati  animi  prius  subjecti  fue¬ 
runt,  et  imprimis  divites,  febris  haec  plerumque 

adorta  est.  no  muixeup  i  iogb  moih  h& 

Alia  species  fuit  prioribus,  quod  ad  multas  res, 
diversa.  Tantum  excitationis  animi  vel  actionis 

"  yr"r.  f**.  1  ’  -■  •  *  P  JL  JL  3’ 

validae  febrilis  huic  non  adfuit.  Vires  ab  initio 
magnopere  prostratae  fuerunt ;  vultus  fuit  palli¬ 
dus  et  foedus,  pulsus  debilis  et  non  admodum  fre¬ 
quens,  calor  corporis  parum  auctus,  et  aliquando 
infra  modum  naturalem,  delirium  submissum, 
mussitans,  stupor,  tremores,  petechiae  subfuscae 
plurimae,  pedes  saepe  frigidi,  lingua  sicca,  nigra 
et  tremula :  in  nonnullis  aegris  fuerunt  maculae 
gangraenosae  in  pedibus,  cruribus,  naso,  aliisque 
partibus  corporis,  et  generatim  renixus  in  syste¬ 
mate  plurimum  defecit. 

In  uno  exemplo  hujusmodi  aegra  torpida  et  sen¬ 
sus  expers  ex  die  octavo  ad  vigesimum  primum 

perstitit  ;  recidiva  fuit  ei  febris,  qua  perstante,  fe- 

* 

mur  tumebat,  pus  in  hoc  genitum  fuit,  et  ipsa  ana- 
sarca  generali  aliquamdiu  laborans,  mortua  est. 

Sub  finem  anni  1819  iterum  febre  correptus  sum, 
et  aegram  supra  dictam  eandem  mihi  impertiisse, 
verisimillimum  esse  duco.  In  cameram  multo 
mane  ingressus,  illa  pessime  se  habente,  appro¬ 
pinquante  lecto,  foetor  a  me  perceptus,  nauseam 

excitavit,  et  post  biduum,  febre  ejusdem  generis 
corripiebar.  Die  quinto  in  stuporem  decidi,  et 


usque  ad  diem  decimum  quartum  omnium  qua? 
accidissent  inconscius  eram  ;  delirium  mussitans 
subinde  mihi  ortum  est,  lingua  fuit  nigra,  pulsus 


debilis,  petechiae  plurimas  fuscas,  respiratio  semel 

©  f?  Vr  ®  (P , 

potius  difficilis :  febris  in  somno  sine  crisi  appa¬ 
rente  finita  fuit.  Convalescentia  tardissima. 

Respiratio  laboriosa,  praecipue  febre  provecta, 
semper  fuit  signum  infaustum.  Magnopere  retu¬ 


lit  cavere  ne  illa  respiratio  accelerata,  quae  pulsui 
debili  et  celeri  atque  summae  debilitati  saepe  adest, 
pro  dyspnoea  ab  inflammatione  pulmonum  oriente, 
habeatur. 

•*'  O  'i**' 

Modus  diversus,  quo  his  duabus  febribus  labo¬ 
rabam,  maxime  insignis  est.  In  prima,  sensus 
externi  et  facultas  sentiendi  praeter  solitum  fue¬ 
runt  acuti,  et  imaginatio  vivida.  In  impetu  pos¬ 
teriore,  omnes  dotes  animi  obtusae  visae  sunt,  res 
externae  vix  fuerunt  perceptae,  et,  dum  convales¬ 
cebam,  memoria  aliquamdiu  partim  mihi  defecit. 

Haec  species  febris  typho  graviori  Culleni,  fe¬ 
bri  malignae  putridae  Huxhami  *  et  fievre  maligne 
adynamiqne  Doctoris  Pinel  t  aliquid  similis  appa¬ 
rebat. 


*  Huxham  on  Fever. 

f  Nosographie  Philosophique,  vol.  i.  p.  127. 

Plurimos  aetate  provectos,  (annos  sexaginta  et 
amplius  natos,)  febris  epidemica  adorta  est :  in 
his  speciem  peculiarem  induit,  et  submissa  atque 
mussitans,  ut  in  exemplo  sequente,  extitit. 

Joannes  Kearney,  aetat.  70,  habitu  tenui  et 
constitutione  debilitate  praeditus  :  febris  submis¬ 
sa,  sine  aliquo  affectu  locali,  mens  prorsus  sana, 
cutis  arida  et  sicca,  pulsus  frequens  et  debilis,  vi¬ 
res  maxime  prostratae,  vultus  pallidus,  chlorwf* 
cus  et  corrugatus,  lingua  sicca,  primum  fusca  et 
postea  atra,  dejectiones  nigrae,  emaciatio  summa. 
Febris  usque  ad  diem  decimum  septimum  5  con¬ 
valescentia  tardissima. 

Interdum  diarrhoea  colliquativa  vel  dysenteria 
adfuit.  Multi  ex  his  senibus,  qui  ad  sanitatem 
post  nixum  violentem  restitui  apparebant,  reci¬ 
divam  passi,  subito  obierunt.  In  uno  exemplo 
morbus  celerrime  progressus  est,  morte  hora  qua¬ 
dragesima  post  primum  impetum  adorta*  Non¬ 
nihil  fluidi  serosi  in  superficie  cerebri,  et  in  vagi¬ 
na  medullae  spinalis  repertum  fuit.  Hoc  solum 
fuit  signum  morbosum  detectum. 

Febres  de  quibus  locutus  sum  semper  fuerunt 
graves  :  quaedam  res  curationem  difficilem  et  e- 
Ventum  incertum  reddiderunt :  symptomata  in¬ 
flammationis  et  debilitatis  aliquando  fuerunt  con¬ 
juncta  ;  vel,  contra,  signa  abnormia,  quae  in  erro- 

rem  de  vera  indole  morbi,  proclivia  fuerunt  duce¬ 
re.  Prostratio  virium,  nonnunquam  etiam  ab  ini¬ 
tio,  adfuit  :  homines  constitutionibus  ex  natura 
imbecillibus  prsediti,  vel  morbo  priore,  fatigatione 
vel  aetate,  confecti,  his  febribus  correpti  fuerunt. 
— Ad  rationem  medendi  nunc  pergam  $  sub  hac 
includuntur, 

SJlt/l.'  I  $  11  .  >  *  '  '  ■ t-  /. 

* .  Missio  sanguinis.— Cum  symptomata  in¬ 
flammationis  vel  vasorum  magnopere  congestorum 
in  aliquibus  organis  praecipuis  adfuerunt,  sangui¬ 
nis  missio  vel  generalis  vel  localis  praecepta  fuit. 
Haec  tamen,  quia  vires  aegri  celeriter  deficere 
proclives  erant,  caute  peracta  est.  Observatio 
Equitis  Joannis  Pringle  ad  has  febres  pertinet, 
“  that  if  the  patient  be  once  or  twice  largely  blood- 
“  ed  on  the  first  symptoms,  he  will  be  apt  to  pass 
“  over  the  second  stage,  and,  from  a  condition  lit- 
“  tle  removedfrom  health,  his  pulse  may  sink,  and 
“  he  may  become  delirious.” 

Ad  venaesectionem  igitur,  nisi  in  primo  fe¬ 
bris  stadio,  et  aliquo  affectu  locali  existente,  raro 
confugitum  est.  Sanguinis,  quantum  ad  organum 
affectum  levandum  opus  fuit,  tantum  missum  est; 
plus  quam  unciae  octo  vel  decem  sanguinis  ex 
brachio  vel  arteria  temporali  semel  raro  fuit  de- 

tracturh  :  hirudines,  cum  missio  generalis  non  tu¬ 
ta  videretur,  saepe  admotm  fuerunt,  et  hae  dolorem 
,  in  capite  localem  vel  epigastrio,  quam  detractio 
sanguinis  e  brachio,  efficacius  levare  visae  sunt. 
In  aliquibus  aegris,  tamen,  sanguinem  iterum  mit¬ 
tere,  idque  copiose,  ne  structura  organi  laborantis 

i  •»  , 

laederetur,  quamvis  sanatio  aegri  inde  tardior  fie¬ 
ret,  necesse  visum  est,  ut  in  uno  aegro,  de  quo 
dixi,  accidit.  Hoc  remedium,  caute  usurpatum, 
summum  fructum  praebuit.  Dolori  vehementi 
et  signis  molestis  levamini  fuit  j  actioni  aliorum 
medicaminum,  ut  emeticorum,  catharticorum  et 
sudorificorum  auxilio  fuit,  et  febribus  ad  initium 

periculum  minitantibus,  indolem  quasi  mitiorem 

Bubhoft  entliiv 

Venaesectio  aeque  ac  omnia  remedia  acria,  vel 
magnopere  prodesse,  vel  nocere  potest.  Missio 
sanguinis  intempestiva  in  febre  aegro  sit  exitio, 
dum  contra  tempestiva  vitam  ratio  sit  servandi. 

Sanguinis  missio  ab  aliis  remedium  potentissi- 
mum  et  universum  in  febre,  ab  alteris  periculosis¬ 
simum  esse  fertur.  Sed  illi  vix  negare  possunt 
febri  interdum  adesse  signa  summa*  debilitatis,  et 
aegrum  saepe,  qb  vim  vitae  deficientem  solam,  pe¬ 
rire  :  nec  hi  vitam  saepe  esse  in  summo  discrimine 
ob  inflammationem  minitantem  structuram  laedere. 


praebuit 

et  munera  eujusdam  visceris  praecipue  impedire. 
Hoc  non  tantum  signis  febris,  sed  quoque  indiciis 
morbidis,  cadavere  secto,  quorum  historia  in  initio 
hujus  dissertationis  tradita  est,  et  quae  observatio 
quor undam  scriptorum  de  re  medica  confirmat  #, 
satis  demonstratur.  Sanguinis  missio  igitur  sine 
discrimine  peracta  vel  omissa,  sequelas  infaustissi¬ 
mas  in  febre  procul  dubio  inferet. 

Res  praecipue,  quae  venaesectionem  in  febre  pos¬ 
tulare  videntur,  sunt  signa  inflammationis  vel  san¬ 
guinis  congesti  in  vasis  cerebri,  in  pulmonibus, 
visceribus  abdominis,  vel  quadam  alia  parte  corpo¬ 
ris,  et  etiam  febris  gravis  et  inflammatoria,  pulsus 
plenus,  celer  et  durus,  calor  insigniter  auctus,  et 
vultus  floridus  in  aegro  juniore  et  robusto  $  quod 
tamen  sine  inflammatione  locali  raro  observatur. 

a  «ullliv  tJJtt  yiJ USo  i' 

Haec  signa,  quibusdam  generibus  febris  nun¬ 
quam,  stadio  primo  tantum  aliarum,  dum  stadiis 
omnibus  alterarum,  adsunt.  Regulae  etiam  erunt 
nobis  sanguinem  mittentibus,  aetas,  constitutio  et 
valetudo  prior  aegri,  stadium  febris,  indoles  epi¬ 
demici  saevientis,  tempestas,  coelum,  &c.  Exem¬ 
pla  in  quibus  de  commodo  derivando  ex  sangui- 

*  Beddoes*  Researches,  Anatomical  and  Practical,  on  Fever. 

nis  missione  praecipue  dubitari  potest,  siquando 
affectus  locales,  stadio  provecto  febris,  observan¬ 
tur,  existunt.  In  aegris  undecim  ex  duodecim 
hoc  epidemico  laborantibus,  impetum  sanguinis  lo¬ 
calem  adfuisse,  supra  dictum  est.  Ut  sanguis 
mitteretur  igitur,  saepe  praeceptum  fuit,  et  in  ae¬ 
gris  sex  ex  octo  hoc  peractum  est,  et  in  quarta 
parte  horum  ope  hirudinum.  Missio  interdum, 
quamvis  raro,  semel  vel  bis  repetita  fuit  ;  et  in 
quodam  aegro,  qui  inflammatione  pulmonum  et 
hepatis  laborabat,  sanguis  e  brachio  sexies  elici¬ 
tus  est. 

Illi  qui  venaesectionem  in  febre  laudant,  in  opi¬ 
niones  valde  diversas  de  quantitate  detrahenda 

* 

ineunt.  Ut  sanguis  copiose  mittatur  nonnulli 
praecipiunt :  sed  cum  perpendamus  quam  difficile 
sit,  causa  proxima  febris  adhuc  imperfecte  cogni¬ 
ta,  febre  ineunte,  quem  cursum  haec  servatura  sit, 
quamdiu  perstet,  annon  indolem  ejus  dum  pergit 
omnino  mutet,  statuere  ;  concedere  oportet,  ratio¬ 
nem  medendi  maxime  idoneam  esse,  ut  signa  ur¬ 
gentia  levare  solummodo  conemur,  attentione 
nulla  theoriae  cuicunque  adhibita.  Quaedam  ex¬ 
empla  vidi,  in  quibus,  majore  copia  sanguinis 
quam  opus  fuit  ad  affectum  localem  sublevan¬ 
dum  detracta,  ingens  virium  prostratio  accessit, 

et  eventus  morbi  multo  magis  incertus  et  protrac- 
tus  quam  aliter  fiebat.  Sanguinis  missio  copiosis¬ 
sima  tantum  idonea  est,  cum  consilium  est  febri 
ineunti  subito  obstare,  “  morbumque  jugulare,” 
ut  Sydenhamus  dicit. 

2.  Purgantia. — Proximum  ad  venaesectionem 
purgantia  locum  tenent,  ad  actionem  febrilem  mi¬ 
nuendam,  et  congestionem  localem  summoven- 
dam.  Haud  parvi  tamen  fuit  momenti,  inter  haec 
exhibendum,  stadio  febris  et  viribus  aegri  atten¬ 
tionem  adhibere.  Catharticum  acre,  stadio  pro¬ 
vecto  febris  et  tempore  quo  vires  aegri  reficere  o- 
portuit,  sumptum,  insignem  debilitatem  aliquando 
inducere,  visum  est.  Post  alvum  initio  bene  so¬ 
lutam,  evacuationes  duae  tresve  modicae  indies  suf¬ 
ficere  existimabantur  :  -purgatio  nimia,  praeter  de¬ 
bilitatem  inductam,  febrem,  alvum  irritabilem  ser¬ 
vando,  graviorem  effecit,  et  proclivitatem  ad  tym- 
panitidem  induxit. 

3.  Vomitoria. — Emeticum,  febre  ineunte,  inter¬ 
dum  usurpatum  fuit.  Emeticum  quoque  lene, 
stadio  febris  provecto,  lingua  per  longum  tempus 
foeda  et  sicca  perstante,  aliisque  remediis  nihil  ef¬ 
ficere  visis,  exhibitum,  subinde  utile  fuit. 

^4.  Vesicatoria. — Emplastrum  catharidum  vel 
sinapisma,  ad  dolorem  pertinacem  localem  tollen¬ 
dum,  delirium  mitigandum,  et  stuporem  levan¬ 
dum,  vel  ad  vires  vitae  deficientes  suscitandas,  ad¬ 
mota  fuerunt.  In  stadio  primo,  quia  febrem  irri¬ 
tando  auxerunt,  raro  in  usum  venerunt.  Delirium 
venaesectione  et  purgantibus  stadio  provecto  fe* 
bris  non  fugatum  est,  et  aliquando  sponte  disces¬ 
sit. 


5.  Narcotica  et  sedantia. — Anxietati  et  irri¬ 
tationi  summae,  delirio  urgenti,  opium  parce  sump¬ 
tum  cum  submuriate  hydrargyri  commistum  leva¬ 
mini  fuit  efficacissimo  ;  nimirum,  calomelanos  gra¬ 
na  xii,  opii  gr.  ii,  in  pii.  vi.  Una  ex  his  pilu¬ 
lis  tertiis  vel  quartis  horis  sumpta,  agitationem 
summam  aegri,  effectum  habuit  sedandi,  et  aliquid 
stuporis,  qui  somno  cessit,  inducendi.  Opium  in 
his  parvis  dosibus  usurpatum,  vires  leniter  stimu¬ 
lantes,  quibus  vires  aegri  sustinebantur,  praebere 
visum  est.  Calomelas  cum  illo  commistum  alvum 
solutam  servare  contulit.  Calomelas  et  opium  in 
his  exemplis,  consilio  constitutionem  afficiendi,  non 
praecepta  fuerunt.  Dejectiones  sanguinolentas 
nonnunquam  effecerunt,  quibus  factis  omissa  sunt; 
guttae  quinque  tincturae  opii  quaque  quarta  vel 

sexta  hora  sumptae,  aegrum  quoque  sedare  con¬ 
duxerunt  :  hanc  rationem  medendi  olim,  ut  in  ope¬ 
re  Doctoris  Fordyce  de  febre  memoretur,  usurpa¬ 
tam,  summis  laudibus  effert  Dr  Cheyne  #. 

Aliud  remedium  valde  sedans  et  jucundum  aqua 
tepida  fuit,  scilicet,  ad  gradum  98  calefacta,  per 
totum  corpus  affusa.  Somnum  plerumque,  et  sudo¬ 
rem  profusum  cui  accessit  febris  remissio,  aliquan¬ 
do,  induxit.  In  stadiis  provectis  febris,  cum  af¬ 
fusio  frigida  nocuisset,  illa  usurpata  fuit.  Haec  in 
exemplis  quindecim  eventu  vario  admota ;  febris 
in  quatuor  fugata  fuit ;  levamen  pro  tempore  sex 
aegri  tantum,  quatuor  nihil  solaminis  omnino,  ex¬ 
perti  sunt,  et  in  uno,  symptomata  graviora  evase¬ 
runt.  Ablutio  tepida  vel  frigida,  calorem  mode¬ 
rando,  quoque  multum  profuit. 

6.  Cardiaca. — Medicamenta  proxima,  de  qui¬ 
bus  dicendum  est,  stimulantia  vel  cardiaca  sunt, 
et  nihil  majoris  fuit  momenti  quam,  quo  stadio 
morbi  et  qua  copia  haec  sumi  debent,  statuere ; 
prostratione  virium  has  febres,  praecipue  in  stadiis 
earum  provectis,  plerumque  comitante,  cardiacis 
saepe  opus  fuit.  Prostratio  vel  potius  depressio 

•  Vide  Cheyne  on  Fever,  2d  Report,  p.  65.  Fordyce  on 
Fever,  Dissertation  ii.i,  p.  25 6. 

virium  nonnun  quam  effectus  fuit  congestionis  in 
pulmonibus  vel  cerebro,  circuitum  generalem  im¬ 
pedientis  ;  et  rebus  sic  existentibus,  cardiaca  igitur 
multum  vituperanda  sunt.  “  Nature  is  not  al- 
“  ways  sunk,”  ait  Dr  Grant,  “  when  she  is  un« 
“  able  to  perform  her  office  :  in  the  beginning  of 
“  fever  she  is  stunned  and  oppressed  with  ple* 
“  thora,  inflammation,  &c. ;  these  obstacles  re- 
“  moved,  she  will  soon  recover  and  exert  her 
“  powers  *.”  o&mb 

Siquando  virium  prostratio  ex  vi  vitae  revera  de¬ 
ficiente  inducebatur,  cardiaca  maxime  profuerunt. 
Quamdiu  tamen  satis  virium  naturae  relinqui  vi¬ 
deretur,  ad  morbum  fauste  finiendum,  nulla  stimu¬ 
lantia  exhibere  praestabat  :  sed  de  hac  re  saepe 
non  facile  fuit  statuere  :  aegri  aliquando  se  adeo 
habebant,  ut  remedia  debilitantia  vel  roborantia 
pariter  nocuissent :  si  aliquid  dubii  tamen  extitit, 
cardiaca,  ut  per  effectus  eorum  annon  continuari 
debuerint  constaret,  parce  exhibita  fuerunt.  Si 
pulsus,  pro  celeri  et  debili,  validior  et  minus  fre¬ 
quens  fiebat,  si  delirium  et  irrequies  vel  minime 
levata  fuerint,  si  vultus  aspectum  saniorem  induit, 
vox  magis  naturalis,  calor  corporis  magis  aequalis 
et  constans  fiebant,  et  si  cardiacum  aegro  fuit  ju- 

•  Grant  en  Fever,  vol.  i,  p.  195. 

eundum,  idem  profuisse  certiores  eramus :  sed  si 
res  se  aliter  haberent,  minime  continuandum  es¬ 
se.  Cum  lingua  crusta  nigra  obducta  fuit,  alvus 
soluta,  cutis  sicca,  sed  non  nimis  arida,  et  aeger 
stupore  correptus,  vinum  ei  concessum  plerumque 
effectus  optimos  induxit.  Vinum  fuit  cardiacum, 
cui  praecipue  fidimus  :  in  copia  parva,  scilicet,  ex 
unciis  quatuor  ad  octo  indies,  semper  exhibitum 
fuit.  Stimulo  nimio  febrem  augendi,  et  debili¬ 
tatem  denuo  inducendi,  effectus  erat.  Vix  opus 
est  addere,  abrasionem  capitis,  lotiones  refrigeran¬ 
tes  ei  admotas,  pediluvium,  potus  diluentes  et  aci- 
dulatos,  auxilia  fuisse  nunquam  neglecta. 

JLI  1.JU  iJ  iit  Jt  *  •#-».#  -- 

7*  Diaphoretica.— Diaphoretica,  nisi  cum  pro¬ 
clivitas  ad  perspirationem  adesse  videretur,  cum 
aeger  de  frigore  quaereretur,  calore  modico  et  cu¬ 
te  humida,  raro  exhibita  fuerunt.  Antimonialia 
per  dies  primos  tres  vel  quatuor  febris,  consilio 
huic  ineunti  occurrendi,  aliquando  praecepta  fue¬ 
runt  ;  et  paucae  doses  pulveris  antimonialis  effectus 
emeticos  catharticos  et  sudorificos  spatio  horarum 
viginti  quatuor,  nonnunquam  praebuerunt.  Cum 
rigor  vehemens  aderat,  opiatum  ex  guttis  viginti 
et  quinque  tincturae  opii  et  vini  antimonii  guttis 
quindecim  compositum,  sudorem  saepe  induxit. 

Vensesectio  in  quibusdam  effectus  diaphoreticos, 
minuendo  temperiem  corporis  ad  illum  gradum  qui 
exhalationi  cutis  favet,  praebuit,  et  quem  Doctor 
Grant  #  punctum  sudatorium  nuncupat.  Affusio 
aquae  frigidae,  vel  ablutio  tepida,  sudori  pariter  fa¬ 
vebat. 

■  ■  a,  v' 

Unam  varietatem  febris  ob  rem  insolitam,  ni- 
mirum,  sudores  copiosos  debilitantes,  qui  per  to¬ 
tum  ejus  decursum  adfuerunt,  nunc  memorabo. 

Anne  Burke,  aet.  50,  habitu  tenui,  constitutio¬ 
ne  nervosa  et  irritabili  praedita,  liquoribus  spiritu- 
osis  addicta,  febre  valde  irregulari,  aliquando  ve^ 
hemente,  cui  adfuerunt  exacerbationes  quotidi¬ 
anae,  quibus  sudores  copiosi  generales  accesserunt, 
correpta  fuit.  Haec  die  quinto  se  remisit  $  sed 

aegra  recidivam  bis  experta  est,  et  febris  nisi  die 

-S 

quadragesimo  septimo  non  ex  toto  abiit.  Su¬ 
dores  profusi  per  totum  spatium  temporis  erum¬ 
pebant,  intervallis  remissionis  inter  singulas  reci¬ 
divas  non  exceptis,  et  hi  non  priusquam  febris 
diu  cesserat,  et  dysenteria  adorta  erat,  cessave¬ 
runt.  Vires  prorsus  fuerunt  exhaustae ;  et  quo¬ 
dam  stadio  morbi  ventriculi  summa  irritabilitas, 

*  Vide  Grant  on  Fever,  vol.  i.  p,  186.  Alexander^  Essays 
and  Experiments,  p.  160. 

altero  inflammatio  vehemens  pulmonum,  quae  mis¬ 
sioni  sanguinis  cessit,  observata  fuit.  Plurima  re¬ 
media,  nimirum,  cinchona,  acida  mineralia, vinum, 
amara,  &c.  ad  hos  sudores  obstandos,  sed  pauxillo 
vel  nullo  effectu,  praecepta  fuerunt.  Aqua  frigi¬ 
da  cum  aceto  corpori  spongiis  admota,  illos  pro 
tempore  levare  visa  est.  Notandum  est,  quod  in 
hac  aegra,  dum  functiones  cutis  modo  praeter  soli¬ 
tum  in  actionem  ciebantur,  intestina  insigniter 
torpebant,  et  quam  primum  haec  inflammatione 
correpta  sunt,  illae  minore  actione  pollebant. 

In  duabus  alteris  aegris  signa  praecipua  fuerunt 
sudores  perpetui  profusi ;et  in  omnibus  his  exem- 
piis  functiones  animi,  quamvis  febris  ingravesce¬ 
bat,  non  imminutae  fuerunt.  Sudor  non  semper 
vi  febrem  imminuendi  pollebat ;  nam  in  aegris  su¬ 
pra  dictis,  pulsus  pariter  frequens  fuit,  et  calor 
superficiei  corporis  magnopere  auctus  perstabat. 
Exempla  hujusmodi  exceptiones  sententiae,  inter 
plerosque  de  calore  febrili  receptae,  constituunt. 

Observationes  de  hac  re  aestimandae  a  Doctore 
Cheyne  #,  in  communicatione  ejus  de  febre  se¬ 
cunda  prolatae  sunt,  et  in  eodem  opusculo  tabulas 

•  Haec  habet,  pagina  16 :  “I  have  more  than  once  seen  the 
“  thermometer,  in  the  axilla  and  mouth  of  a  patient  bathed  in 
“  sweat,  raised  to  104-  or  105.” 

ostendentes  statum  relativum  pulsus,  respiratio¬ 
nis  et  temperiei  per  idem  stadium  febris  profert. 
A  Doctore  Grant  quoque  observatur,  quamlibet 
excretionem  criticam,  ultra  certos  limites  auctam, 
defectum  virium  et  accessionem  novam  febris  ef¬ 
ficere  ;  et  igitur  pariter  nocivum  esse  operationes 
naturae  accelerare  ac  impedire.  De  uno  aegro  lo¬ 
quitur,  ex  quo  sanguis  missus  fuit,  et  qui  emetica 
atque  cathartica  per  primam  hebdomadam  sump¬ 
sit  ;  sudor  profusus  erupit,  quo  continuato,  phre¬ 
nitis  adorta  est,  et  aeger  hoc  morbo  graviter  affec¬ 
tus,  mortuus  est. 

Exempla  nonnulla  fuerunt  febris  cum  erysipe¬ 
late  conjunctae,  et  hoc  morbum  graviorem  sem- 
per  reddidit.  Inflammatio  erysipelatosa  caput 
solum  plerumque  invasit,  sed  per  totum  corpus 
aliquando  diffusa  est.  In  uno  aegro  erysipelas  ca¬ 
pitis  cynanche  tonsillaris  gravi  accessit. 

Erysipelas  aestate  et  autumno  anni  1819  febri 
saepius  adfuit.  Cum  febre  inflammatoria  plerum¬ 
que  conjunctum  fuit.  Sanguinem  mittere  vel  hi¬ 
rudines  capiti,  et  signis  stuporis  vel  delirii  prae¬ 
sentibus,  emplastrum  cantharidum  collo  aliquando 
admovere,  necesse  erat.  Effectus  optimos  solu¬ 
tio  tartratis  antimonii,  ratione  duorum  granorum 
ad  uncias  octo  aquae,  quaque  tertia  hora  sumpta, 

edidit.  Per  illam  tempestatem,  proclivitas  insig- 
nis  ad  inflammationem  erysipelatosam,  nam  haec  in 
ulceribus  scrofulosis,  vulneribus  simplicibus,  et 

A 

plurimis  aliis  morbis  prodiit,  existere  visa  est. 

Febris  cum  purpura  aliquando  conjuncta  fuit, 
quamvis  hoc  rarius  accidit.  In  una  aegra,  puella 
armos  quinque  nata,  corpus  maculis  numerosis, 
parvis,  subrubris,  et  aliquibus  purpureis  ampliori¬ 
bus,  obductum  fuit.  Hae  septimanis  duabus  an¬ 
te  impetum  febris  adfuerunt.  Illa  mortua  est,  et 
per  dies  duas  ultimas  brachia,  gena  sinistra,  et  im¬ 
primis  nasus,  maculis  lividis  obducta  fuerunt. 
Tunica  mucosa  ventriculi  vasis  plurimis  referta 


erat,  et  tota  superficies  cutem  in  purpura  refe¬ 
rebat,  maculis  tantum  magis  rubicundis  existenti- 
bus. 


Sequentia  anomalia  in  quibusdam  aegris,  qui  in¬ 
flammatione  pulmonum  antea  laboraverant,  pro¬ 
dierunt.  Rubor  profundus  circumscriptus  gena- 
rum,  debilitas,  emaciatio,  rigores  frequentes  ali¬ 
quid  similes  hecticae ;  signa  inflammationis  prae¬ 
ter  solitum  fuerunt  gravia  et  pertinacia,  expecto- 
ratio  purulenta  vel  sanguinolenta,  aliquando  hae¬ 
moptysis  vel  epistaxis.  HSgri  per  longum  tempus 
se  nunc  meliores,  nunc  pejores  habebant ;  magna 
proclivitas  fuit  ad  recidivam  ;  omnibus  aliis,  symp- 


l‘C. 

in, 

i!#® 


50  DE  FEBRIS  EPIDEMICAE  VARIETATIBUS. 

tomatibus  cessantibus,  pulsus  frequentiam  suam 
auctam  diu  conservavit ;  febris  interdum  effecit,  ut 
morbi  confirmentur,  fundamenta  quorum  in  con¬ 
stitutione  antea  jacta  fuerant  ;  nempe,  phthiseos, 
hydrothoracis,  empyematis,  &c.  Contrarium  ni¬ 
hilominus  interdum  evenire  dicitur;  et  amicus 
\ 

meus,  Doctor  Cuming,  cui  me  multum  devinctum 
habeo  propter  nonnullas  observationes  quas  haec 
dissertatio  complectitur,  mihi  dixit*  se  aegrum,  in 
quo  symptomata  phthiseos  ab  impetu  febris  pror¬ 
sus  summota  erant,  conspexisse. 

Plurimos  casus  febris  exaravi,  quibus  affectus 
pulmonum  et  ventriculi  peculiariter  gravis  adfuit; 
alios,  in  quibus  hepar  vitiatum,  et  cutis  flava ;  et 
plures,  quos  dolores  molestissimi  rheumatici  comi¬ 
tati  sunt.  Sed  haec  dissertatio  limites  solitos  ten¬ 
taminis  inauguralis  longe  excessit ;  illosque  igi¬ 
tur  extitisse  tantum  memorare  licet. 


FINIS. 


